**ΒΙΖΑ ΕΡΓΑΣΙΑΣ ΓΙΑ ΤΟΥΡΚΙΑ**

Παρακάτω θα βρείτε όλες τις απαραίτητες πληροφορίες για βίζα εργασίας στην Τουρκία:

Η βίζα εργασίας είναι μία βίζα μίας εισόδου, ισχύει 365 ημέρες και παρέχει διαμονή 90 ημέρες εντός 365 ημερών. Απαραίτητη προϋπόθεση είναι η απόκτηση της original άδειας εργασίας (η οποία ταυτόχρονα είναι και άδεια διαμονής) αφού κάνει είσοδο στην Τουρκία ο εργαζόμενος με την βίζα εργασίας του. Η διαδικασία έκδοσης βίζας κρατάει  περίπου 1 μήνα. Το διαβατήριο  του ενδιαφερόμενου δεν παραμένει 1 μήνα στο Προξενείο, κρατάμε αντίγραφο και το επιστρέφουμε για να μην δεσμεύεται ο/η  αιτών/ούσα.
**Αρχικά αφού συγκεντρώσετε τα παρακάτω δικαιολογητικά είναι απαραίτητο να κλείσετε ηλεκτρονικό ραντεβού στο λίνκ: [www.visa.gov.tr](http://www.visa.gov.tr/)**. Tην ημέρα του ραντεβού ο ενδιαφερόμενος προσκομίζει αυτοπροσώπως τα παρακάτω δικαιολογητικά:

1- 1 φωτογραφία βιομετρική, διαβατηρίου, πρόσφατη, έγχρωμη+ 1 φωτοτυπία διαβατηρίου
2-  Διαβατήριο πρόσφατο με ελάχιστη διάρκεια ισχύ 1 χρόνο
3- Επιστολή από εργοδότη που θα πραγματοποιήσει την πρόσληψη στην Τουρκία ( στα Τούρκικα ή Αγγλικά- η original επιστολή σε επιστολόχαρτο εταιρείας, με σφραγίδα, υπογραφή νόμιμου εκπρόσωπου) η οποία θα αναφέρει το περιεχόμενο, την διάρκεια, τον τόπο της εργασίας και **οπωσδήποτε την ιδιότητα+τίτλο** του εργαζόμενου και το είδος της βίζας που επιθυμεί).
4-Σύμβαση εργασίας
5- Χρήματα (90 ευρώ)- μετρητά
6- Visa Application Form (Αίτηση Βίζας την οποία εκτυπώνετε κατά την διαδικασία εξασφάλισης ηλεκτρονικού ραντεβού)
Ο ενδιαφερόμενος έρχεται στο Προξενείο την ημέρα του ραντεβού του, με τα απαραίτητα δικαιολογητικά.  Την επόμενη μέρα θα λάβει ένα **reference number** από εμάς μέσω e-mail το οποίο πρέπει να στείλει άμεσα στον εργοδότη στην Τουρκία. Ο εργοδότης στην Τουρκία έχει 10 ημέρες (από την Ημ/νια αποστολής reference number)  χρονικό περιθώριο για να καταθέσει τον φάκελο του υποψήφιου εργαζόμενου στο Υπουργείο Εργασίας της Τουρκίας. **Επίσης ο Τούρκος εργοδότης θα πρέπει να ενημερωθεί για όλες τις απαραίτητες πληροφορίες για την διαδικασία που του αντιστοιχεί για την πρόσληψη από το Υπ. Εργασίας της Τουρκία**ς.

Όταν η βίζα εργασίας σας θα εγκριθεί (περίπου σε ένα μήνα) θα λάβετε ένα e-mail από εμάς. Τότε θα πρέπει να περάσετε από το Προξενείο μας (ώρες 09:00-12:00 και 13:00-16:00 εργάσιμες ημέρες) με το διαβατήριο σας για την διαδικασία επικόλλησης βίζας. Θα παραλάβετε το διαβατήριο σας με την βίζα σας **την ίδια ημέρα στις 15:00-16:00**.

Υ.Γ. 1-  Για όλα τα είδη βίζας **είναι απαραίτητο να κλείσετε ηλεκτρονικό ραντεβού στο λίνκ** [**www.visa.gov.tr**](http://www.visa.gov.tr)
        2- Το χρηματικά ποσά/παράβολα ισχύουν μόνο για το έτος 2025.